NERINGOS SAVIVALDYBĖS TARYBOS, ŠVIETIMO, KULTŪROS, JAUNIMO IR SPORTO KOMITETO ATASKAITA UŽ 2021 METUS

 *Neringos savivaldybės Tarybos Švietimo, kultūros, jaunimo ir sporto komitetas 2021 metais savo veiklą vykdė vadovaudamasis LR vietos savivaldos įstatymu, Tarybos veiklos reglamentu ir jo pakeitimais, Neringos savivaldybės mero potvarkiais ir kitais teisės aktais. Komiteto nariai į posėdžius rinkosi 14 kartų; 11 kartų pagal savivaldybės mero patvirtintą komitetų posėdžių grafiką ir 3 kartus rinkomės aptarti svarbius klausimus. Vasario mėn. neeiliniame posėdyje su Neringos gimnazijos vadovais ir tėvais aptarėme mokinių tėvų skundą dėl situacijos 3 klasėje , kuomet nebuvo pastovios šios klasės mokytojos. Kitas posėdis buvo sukviestas dėl įvykusio jaunimo festivalio „Ant bangos“ aptarimo. Šis festivalis jau keletą metų įvairiai vertinamas bendruomenėje. Į posėdį pakvietėme renginio organizatorius, administracijos vadovus, Policijos komisariato, Nacionalinio parko ir kitų suinteresuotų pusių atstovus. Posėdžio metu atkreiptas ypatingas dėmesys į viešosios tvarkos užtikrinimą tokių renginių metu. Beje tik šis posėdis vyko gyvai. Visi kiti posėdžiai vyko nuotoliniu būdu. Vienas komiteto posėdis (papildomas) vyko dėl Švietimo ir kultūros įstaigų pasirengimo naujiems mokslo metams ir darbo susieto su COVID - 19 iššūkiais . Posėdyje - pasitarime išklausėme Švietimo ir Kultūros įstaigų vadovus, išgirdome problemas ir jų sprendimo būdus.*

 *Komitetas 2021 metais išnagrinėjo 101 klausimą aktualų mūsų komiteto atstovaujamoms sritims, priėmėme 97 nutarimus ir pasiūlėme savivaldybės tarybai juos nagrinėti Tarybos posėdžiuose ir priimti sprendimus. Keli klausimai atidėti ir pasiūlyta rengėjams juos papildyti, o dėl kai kurių klausimų nutarta apsispręsti Tarybos posėdžio metu.*

 *Posėdžiuose ne kartą išklausyta informacija dėl Juodkrantės darželio „Vyturėlis“ remonto ir Nidos kultūros centro „Agila“ rekonstrukcijos. Posėdžių metu ne kartą kalbėta apie situaciją Nidos pajūryje ir veikiančiais kavines „Zuikio daržas“ ir „Kupolas“. Posėdžių metu visą laiką gaudavome išsamią informaciją apie „NERINGA - LIETUVOS KULTŪROS SOSTINĖ“ vykstančius renginius. Tiesiog norisi pasidžiaugti komiteto nariais aktyviai dalyvavusiais renginiuose ir kaip žiūrovais ir kaip dalyviais. Ačiū A.Mikalauskienei, A.Feser, L.Vainučiui, A.Jenčauskienei. Ypatingai noriu padėkoti mero pavaduotojui ir mūsų komiteto nariui N. Lendraičiui , kuris buvo šio projekto svarbiausias asmuo nuo idėjos iki jos puikaus įgyvendinimo.*

*Posėdžiuose dažnai dalyvaudavo savivaldybės meras, administracijos direktorius, jo pavaduotojas , skyrių vedėjai ir specialistai, įstaigų vadovai, bendruomenės atstovai.*

 *Noriu pažymėti, kad visi komiteto nariai ne tik gerai lankė posėdžius, bet ir aktyviai dalyvavo diskusijose klausimų svarstymo metu, buvo pateikta nemažai siūlymų nagrinėjamais klausimais.*

 *Nuoširdžiai dėkoju visiems komiteto nariams, administracijos vadovams, specialistams, Tarybos sekretorei I.Kriščiūnaitei už kruopštų darbą organizuojant ir aptarnaujant komiteto darbą.*

*Komiteto pirmininkas V.Giedraitis*